দেশ সেরা রিপোর্টার নির্বাচিত হলেন সিলেটের কামরুল - The BNN 24
Home মহানগর দেশ সেরা রিপোর্টার নির্বাচিত হলেন সিলেটের কামরুল
দ্যা বিএনএনঃ সম্প্রতি সন্ত্রাসী হামলায় আহত সিলেটের মেধাবী সাংবাদিক কামরুল ইসলাম ব্র্যাক মাইগ্রেশন এওয়ার্ড ২০১৭ এর আঞ্চলিক ক্যাটাগরিতে সারা দেশের মাঝে সেরা রিপোর্টার নির্বাচিত হয়েছেন।
গতকাল তাকে ঢাকায় এক অনাড়ম্বর অনুষ্ঠানের মাধ্যমে এর পুরস্কার প্রদান করা হয়। অনুষ্ঠানের প্রধান অতিথি প্রবাসী কল্যাণ মন্ত্রী নুরুল ইসলাম বিএসসির কাছ থেকে কামরুল এ পুরস্কার গ্রহন করেন। সিলেটের বহুল প্রচারিত দৈনিক জালালাবাদ এর স্টাফ রিপোর্টার কামরুল ইসলাম তার পত্রিকায় মাইগ্রেশন সংক্রান্ত রিপোর্ট করে এ পুরস্কার লাভ করেন।
উল্লেখ্য, সিলেটের পাঠানটুলা এলাকার সেলিম, কবিরসহ ৩৭ জনকে ছিনতাইকারী সন্ত্রাসী হিসেবে তালিকাভূক্ত করে পুলিশ। এ বিষয়ে দৈনিক জালালাবাদে প্রতিবেদন করেন কামরুল। এই ক্ষোভে ৯ এপ্রিল সোমবার রাত সোয়া ১২টার দিকে সেলিম ও কবির তার ওপর সশস্ত্র হামলা চালায়। এতে মারাত্মকভাবে আহত হন কামরুল। পরে এলাকাবাসী ও তার সহকর্মীরা তাকে উদ্ধার করে ওসমানী হাসপাতালে ভর্তি করান।
এর পর গত রোববার সিলেটের সাংবাদিকরা এ হামলার প্রতিবাদে মানববন্ধন করে সন্ত্রাসীদের গ্রেফতারে স্থানীয় প্রশাসনকে ৭২ ঘন্টার আল্টিমেটাম দেন।
Previous article শেফালীর মুখে নিজ সন্তান হত্যা ও পরকীয়ার বর্ণনা
Next article বিয়ের জন্য ঋণ দিচ্ছে ৯টি ব্যাংক!
More In মহানগর
বিয়ে ঠিক হয়ে গিয়েছে। কিন্তু খুশির এ আয়োজনে অনেক বড় একটি দুশ্চিন্তার কারণ হয়ে দাঁড়িয়েছ…
দ্যা বিএনএনঃ সিরিয়ায় বর্বরোচিত কায়দায় বেসামরিক নাগরিক ও শিশু হত্যার প্রতিবাদে বিক্ষোভ মিছ…
রাজধানীর ধানমন্ডি ২৭। শংকর আবাসিক এলাকার বিক্রমপুর মিষ্টি দোকানের সামনে বিশাল একটি বিলবোর্…
Load More In মহানগর